b'\n_START_ARTICLE_\nKoripallo kes\xc3\xa4olympialaisissa 2020 \xe2\x80\x93 miesten 3x3 turnaus\n_START_SECTION_\nKarsinnat\n_START_PARAGRAPH_\nEnsimm\xc3\xa4inen karsintatapa on FIBAn ranking, jonka perusteella valitaan joko kolme tai nelj\xc3\xa4 joukkuetta riippuen monentena is\xc3\xa4nt\xc3\xa4maa Japani on. Ranking tarkastellaan 1. marraskuuta 2019. Parhaat maat saavat yhden paikan olympialaisiin kuitenkin siten, ett\xc3\xa4 samalta alueelta (Eurooppa, Amerikka, Afrikka, Aasia ja Osenia) ei saa tulla kuin korkeintaan kaksi maata. Erillisen karsintaturnauksen kautta turnaukseen p\xc3\xa4\xc3\xa4see kolme maata. Yksi paikka on jaossa FIBAn erillisen Universality-driven Olympic Qualifying Tournamentin (UOQT) kautta. UOQT:hen p\xc3\xa4\xc3\xa4see kuusi maata: turnauksen is\xc3\xa4nt\xc3\xa4maa, jos ei ole viel\xc3\xa4 varmistanut paikkaansa olympialaisissa ja viisi korkeimman rankingin joukkuetta, jotka eiv\xc3\xa4t viel\xc3\xa4 saaneet paikkaa olympialaisissa. Ehtona on, ett\xc3\xa4 UOQT:hen osallistuvat joukkueet eiv\xc3\xa4t ole osallistuneet kaksissa edellisiss\xc3\xa4 olympialaisissa koripalloon riippumatta sukupuolesta. T\xc3\xa4m\xc3\xa4 ei koske olympialaisten is\xc3\xa4nt\xc3\xa4maata. Jos is\xc3\xa4nt\xc3\xa4maa Japani ei ole karsiutunut kilpailuihin, my\xc3\xb6nnet\xc3\xa4\xc3\xa4n sille paikka turnauksessa.'